বিহারি ভাষাসমূহ
বিহারী ভারতের বিহার রাজ্যে সাধারণভাবে ব্যবহৃত ভাষাসমূহকে বোঝানো হয়, যা পূর্বাঞ্চলীয় ভারতীয় ভাষাসমূহের পশ্চিমাঞ্চলীয় গোষ্ঠী পরিবারের অন্তর্ভুক্ত। ভারতের বিহার এবং প্রতিবেশী রাজ্যেসমূহে এই ভাষাসমূহে কথা বলা হয়। পাশাপাশি নেপালের কিছু অঞ্চলেও আঙ্গীকা, বাজ্জিকা, ভোজপুরি, মাগধী, এবং মৈথিলী ভাষা প্রচলিত। নেপালের মোট জনসংখ্যার ২১% আঙ্গীকা, বাজ্জিকা, ভোজপুরি, মাগধী, এবং মৈথিলী ভাষায় কথা বলে। এই ভাষার ভাষাভাষী এত সংখ্যক হওয়া সত্ত্বেও (মৈথিলী ব্যতীত) এই ভাষাগুলি ভারতে সাংবিধানিকভাবে স্বীকৃত হয়নি। মৈথিলী ভাষা ২০০৩ সালে ভারতের সংবিধানের ৯২তম সংশোধনী মাধ্যমে তার সাংবিধানিক অবস্থা অর্জন করে। এমনকি বিহারেও, হিন্দি ভাষা শিক্ষা এবং সরকারী বিষয়গুলি জন্য ব্যবহৃত হয়।